Kodumaine mängupood punktid.ee on kokku pannud ülevaatliku video Eesti suurima müügieduga mängudest viimase viie aasta jooksul.
Videos vaadeldakse perioodi 2016. aasta jaanuarist kuni 2020. aasta detsembrini ning näidatakse selle ajavahemiku kümme kõige populaarsemat arvutimängu igal kuul. Tegu ei ole Eesti mänguturu kõikehõlmava ülevaatega, kuid videost kooruvad selgelt välja need mängud, mida eestlased kõige innukamalt ostavad.
Videost selgub, et Eesti suurima müügieduga arvutimäng oli väga pikalt “CS:GO”. Alates 2018. aastast on “CS:GO-d” võimalik aga tasuta mängida ning 2019. aasta lõpus tõuseb edetabeli tippu uus valitseja “GTA V”.